

**VLADA CRNE GORE**

**BIRO ZA OPERATIVNU KOORDINACIJU**

**Nacionalni operativni tim**

NACRT

STRATEGIJA

SUZBIJANJA NASILNOG EKSTREMIZMA ZA PERIOD 2020-2024. GODINA, S AKCIONIM PLANOM ZA 2020. GODINU

|  |
| --- |
| Povećana otpornost društva, bolji odgovor institucija i snažnija međunarodna pozicija Crne Gore u borbi protiv radikalizma i nasilnog ekstremizma |

 Podgorica, jul 2019. godine

**SADRŽAJ**

**Uvod ……………………………………………………………………………....3**

**Analiza stanja …………………………………………………………………....5**

**Strateški i operativni ciljevi sa pratećim indikatorima uspjeha…...…………10**

**Ključne aktivnosti za sprovođenje operativnih ciljeva……………………..…11**

**Opis aktivnosti nadležnih organa i tijela za praćenje sprovođenja…….….…13**

**Način izvještavanja i evaluacije…………………………………………………15**

**Prateći akcioni plan s procjenom troškova…………………………….....…... 17**

**Informacija za javnost o ciljevima i očekivanim učincima strategije u skladu sa Komunikacionom strategijom Vlade Crne Gore……………………………....33**

|  |
| --- |
| **UVOD** |

Nasilni ekstremizam, u širem kontekstu borbe protiv terorizma, prepoznat je u Strategiji nacionalne bezbjednosti kao metod ostvarivanja političkih i drugih ciljeva koji direktno podriva vitalne i strategijske interese države, a odgovor Crne Gore na ove fenomene zasnivaće se na jačanju nacionalnih kapaciteta, koordinaciji aktivnosti svih subjekata unutar države i jačanju međunarodne saradnje u borbi protiv ovih izazova.[[1]](#footnote-1) Osim navedenog krovnog strateškog dokumenta za oblast bezbjednosti, u kojem je definisano da će Crna Gora preduzeti sve dostupne proaktivne mjere i aktivnosti borbe protiv terorizma na nacionalnom, regionalnom i međunarodnom nivou, uključujući i mjere za sprečavanje terorističke radikalizacije, regrutovanja i finansiranja terorizma[[2]](#footnote-2), radikalizam i nasilni ekstremizam prepoznati su kao dio spektra regionalnih i globalnih bezbjednosni rizika, izazova i prijetnji i u Strategiji odbrane Crne Gore[[3]](#footnote-3). Takođe, pitanje prevencije terorizma tretirano je i Strategijom za prevenciju i suzbijanje terorizma, pranja novca i finansiranja terorizma, a određeni aspekti ovog fenomena našli su svoje mjesto i u Strategiji sajber bezbjednosti Crne Gore, posebno u okviru strateškog cilja 7 “Partnerstvo javnog i privatnog sektora”.

Fenomen nasilnog ekstremizma i radikalizma tretiran je Strategijom suzbijanja nasilnog ekstremizma 2016-2018. godine, sa pratećim akcionim planom, nakon čega je donijet Prelazni Akcioni plan za 2019. godinu. Sprovođenje strateških dokumenata povjereno je Nacionalnom operativnom timu za implementaciju Akcionog plana za sprovođenje Strategije suzbijanja nasilnog ekstremizma, koji je zadužen „za realizaciju zadataka koji zahtijevaju operativno usklađivanje aktivnosti”[[4]](#footnote-4) na ovom planu (u daljem tekstu: NOT). Jedan od zadataka NOT-a je i priprema novih strateških dokumenata, što je upravo predviđeno Prelaznim akcionim planom za 2019. godinu, a riječ je o pripremi nove strategije suzbijanja nasilnog ekstremizma za period 2020-2024. i akcionog/ih plana/ova.

Strategija se zasniva na smjernicama i rezolucijama Ujedinjenih nacija, prioritetima Evropske unije i regionalnim prioritetima u okviru Procesa saradnje u Jugoistočnoj Evropi, kao i na rješenjima razvijenim pod okriljem Globalnog foruma za borbu protiv terorizma i Mreže EU za podizanje svijesti o radikalizaciji. U pripremi su uzete u obzir i odluke, programi i smjernice Savjeta Evrope i OEBS-a.

Prepoznata je vodeća uloga Ujedinjenih nacija u međunarodnim naporima za suzbijanje nasilnog ekstremizma, kao i SB UN Rezolucija 2242 (2015) o potrebi jače posvećenosti država članica pitanjima žena, mira i bezbjednosti, borbi protiv terorizma i nasilnog ekstremizma koji može dovesti do širenja terorizma. Imajući u vidu posebno značaj prevencije u suzbijanju nasilnog ekstremizma, u okviru Ujedinjenih nacija, prevencija nasilnog ekstremizma ocjenjuje se kao posvećenost i obaveza u skladu sa principima i vrijednostima Povelje UN, Univerzalne deklaracije o ljudskim pravima i drugim međunarodnim instrumentima o ljudskim pravima. U cilju održivosti i efikasnosti, sva zakonska regulativa, politike, strategije i usvojene prakse za prevenciju nasilnog ekstremizma treba da budu u potpunosti usklađene sa principima poštovana ljudskih prava i vladavine prava. Generalna skupština i Savjet bezbjednosti UN su kroz svoje odluke konstatovali da je nasilni ekstremizam dostigao nivo sofisticirane prijetnje koja, pored mjera iz nadležnosti policijskih, vojnih i bezbjednosnih snaga, zahtijeva sinhronizovane aktivnosti usmjerene na ekonomski razvoj, dobro upravljanje, ljudska prava i humanitarna pitanja. Kao pokretači nasilnog ekstremizma se izdvajaju nedostatak socio-ekonomskih mogućnosti, marginalizacija i diskriminacija, povreda ljudskih prava i vladavine prava, neriješeni konflikti i radikalizacija u zatvorima, dok se za sam proces radikalizacije ističu individualne karakteristike i motivacija, kolektivna nepravda i viktimizacija, zloupotreba vjerovanja, političke ideologije, etničke i kulturne razlike, liderstvo i socijalne mreže. Na toj liniji, UN preporučuje da se na planu prevencije preduzmu aktivnosti usmjerene na dijalog i prevenciju konflikta, jačanje dobre uprave, ljudskih prava i vladavine prava, uključivanje lokalnih zajednica, osnaživanje mladih, rodnu ravnopravnost i osnaživanje žena, obrazovanje, razvoj vještina i olakšavanje zapošljavanja, streteške

|  |
| --- |
| *Povećana otpornost društva, bolji odgovor institucija i snažnija međunarodna pozicija Crne Gore* *u borbi protiv radikalizma i nasilnog ekstremizma* |

komunikacije, internet i socijalne medije.

Komitet ministara Savjeta Evrope je 2015. usvojio Akcioni plan za borbu protiv nasilnog ekstremizma i radikalizacije koji vode ka terorizmu (2015-2017), a aktivnosti u navedenoj oblasti se nastavljaju, s akcentom na jačanje međunarodnog pravnog i operativnog okvira protiv terorizma i nasilnog ekstremizma i prevenciju radikalizacije kroz obrazovanje i borbu protiv diskriminacije i govora mržnje. Ministarski savjet OEBS-a je, decembra 2015, usvojio Deklaraciju o prevenciji i suzbijanju nasilnog ekstremizma i radikalizacije koji vode ka terorizmu, bazirajući se na relevantnim odlukama OEBS-a iz oblasti borbe protiv terorizma i Deklaracije o ulozi OEBS-a u borbi protiv fenomena stranih boraca, u kontekstu implementacije SB UN rezolucija 2170 (2014) i 2178 (2014).

Kada je riječ o Evropskoj uniji, Strategija je usklađena sa Zajedničkim akcionim planom o borbi protiv terorizma, potpisanim 5. oktobra 2018. godine u Tirani, kojim su definisani zajednički ciljevi koje će šest partnerskih zemalja Zapadnog Balkana sprovoditi uz podršku Evropske unije. Glavni ciljevi precizirani ovim Akcionim planom odnose se na usklađivanje pravnog i institucionalnog okvira sa adekvatnim instrumentima EU, efikasnu prevenciju i borbu protiv nasilnog ekstremizma, intenzivnu razmjenu informacija i operativnu saradnju, kao i na izgradnju kapaciteta za borbu protiv pranja novca i finansiranje terorizma i jačanje zaštite građana i infrastrukture.

Donošenje nove strategije predviđeno je Programom pristupanja Crne Gore Evropskoj uniji 2019-2020. za I kvartal 2020. godine[[5]](#footnote-5), a u skladu je i sa Srednjeročnim programom rada Vlade 2018-2020.[[6]](#footnote-6)

Strategija postavlja sljedeći cilj:

|  |
| --- |
| **ANALIZA STANJA** |

Različiti oblici nasilnog ekstremizma i radikalizacije koji vode ka terorizmu su globalne pojave kojima se svako društvo mora aktivno i odlučno suprotstavljati na lokalnom, državnom, regionalnom i međudržavnom nivou. Region Zapadnog Balkana je jedno od osjetljivih područja, imajući u vidu negativno nasljeđe iz ratova sa kraja 20. vijeka, preplijetanje različitih interesa i uticaja, ali i često pogrešna razumijevanja nacionalnih i vjerskih raznolikosti stanovništva koje živi na tom prostoru. Takođe, različiti oblici govora mržnje koji se mogu registrovati u crnogorskoj javnosti i na internetu, kao i konkretni izrazi etno-nacionalističkog nasilja, razlog su za sveobuhvatan tretman ovih negativnih fenomena.

Crna Gora se nalazi u grupi manje potencijalno ugroženih zemalja od nasilnog ekstremizma i radikalizacije, tj. onih u kojima je ovaj problem manje izražen. Evropska komisija u Izvještaju o Crnoj Gori 2019. ovo stanje opisuje kao “marginalnu pogođenost” Crne Gore ovom pojavom.

Ipak, u periodu od oktobra 2012. godine do kraja 2018. godine, u Siriju su otputovala 23 punoljetna crnogorska državljanina (18 muškaraca i pet žena), zajedno sa troje djece. U Siriji je poginulo šest muškaraca; tri muškarca, četiri žene i dvoje djece su ostali na teritoriji pod kontrolom ISIL-a, dok je jedan muškarac pritvoren u Turskoj; osam muškaraca, jedna žena i jedno dijete se vratilo u Crnu Goru. Od novembra 2015. godine, nema registrovanih odlazaka crnogorskih državljana u Siriju. U Istočnoj Ukrajini je, od 2014. godine boravilo nekoliko punoljetnih crnogorskih državljana i svi su se vratili u Crnu Goru. Od ukupnog broja “stranih boraca”, dva lica su bila predmet krivičnog gonjenja. U Višem sudu u Podgorici vođena su dva krivična postupka, zbog krivičnog djela učestvovanje u stranim oružanim formacijama iz čl 449b Krivičnog zakonika Crne Gore[[7]](#footnote-7): jedno lice oglašeno je krivim zbog učešća u stranim oružanim formacijama u Istočnoj Ukrajini i osuđeno na kaznu zatvora u trajanju od šest mjeseci (kako se pravosnažna presuda odnosi i na djelo u sticaju, tako je osuđeno na jedinstvenu kaznu zatvora u trajanju od tri godine i pet mjeseci), dok je drugo lice oglašeno krivim zbog učestvovanja u stranim oružanim formacijama u Siriji i osuđeno na kaznu zatvora u trajanju od šest mjeseci. Za oba lica je pripremljen i realizovan individualni program tretmana, koji je prilagođen njihovoj ličnosti i faktorima rizika. Oba lica su odslužila dosuđenu kaznu.

Međutim, krivično-pravna represija nije dovoljna u suzbijanju nasilnog ekstremizma. Kao nosioci ove prijetnje, prepoznate su i druge kategorije lica, koja ne mogu biti podložna represivnim mjerama, u smislu svrhe kažnjavanja u vidu specijalne i generalne prevencije. Riječ je o radikalizovanim licima koja svoj ekstremizam nijesu ispoljila odlaskom na strana ratišta, već postoji opasnost njegovog nasilnog ispoljavanja u Crnoj Gori ili drugim državama koje nijesu obuhvaćene ratnim konfliktima.

U procesu sprovođenja Strategije suzbijanja nasilnog ekstremizma 2016-2018, Uprava policije pripremila je Procjenu prijetnje od nasilnog ekstremizma, prema kojoj u Crnoj Gori ne postoji rizik od nasilnog ekstremizma većeg obima, kojim bi mogla biti ozbiljno ugrožena ljudska prava građana Crne Gore, ali je svakako riječ o prijetnji kojom se nadležni organi moraju baviti na nivou prevencije, na koju treba staviti težište strateškog pristupa.

Takođe, istraživanje sprovedeno za potrebe NOT-a o pokretačima radikalizacije i nasilnog ekstremizma u Crnoj Gori[[8]](#footnote-8), pokazalo je da, uzimajući u obzir činjenicu da odlasci na strana ratišta nijesu zabilježeni od kraja 2015 godine, pažnju treba usmjeriti na dodatnu prevenciju i sprečavanje dalje pojave ovog i sličnih fenomena u budućnosti, i naglašava se potreba za angažovanjem „društva u cjelini“, odnosno primjenom sveobuhvatnog i integrisanog društvenog odgovora zasnovanog na partnerstvu između institucija, organizacija civilnog društva, vjerskih zajednica, akademske zajednice i medija. Ističe se potreba za osnaživanjem navedenih aktera kako bi se povećala sposobnost ranog otkrivanja i prepoznavanja ove pojave u cilju pravovremenog suzbijanja. Sa druge strane, kada je riječ o povratnicima, pažnju treba usmjeriti na proces deradikalizacije, rehabilitacije i reintegracije pojedinaca u društvo, uz pažnju koju treba posvetiti i članovima njihovih porodica koji su bili sa njima na stranom ratištu, kao i sa porodicama čiji su članovi poginuli na ratištu ili se vode kao nestali.

Kao pokretači radikalizacije, u navedenom istraživanju prepoznati su sljedeći faktori:

|  |  |  |
| --- | --- | --- |
| Strukturalni | Individualni | Omogućavajući |
| Demografija (pol, tip naselja u kojem osoba živi, nivo obrazovanja, status zaposlenosti, nivo prihoda i obrazovanja) Politička dešavanja na globalnom i regionalnom nivou Nejednakost, nepravda i kršenje ljudskih prava  Korupcija i nekažnjivost elita Zanemarivanje lokalne sredine u kojoj osoba živi od strane centralne vlasti | Odbijanje i odbacivanje rastuće raznolikosti u društvu, Uticaj vjere Socijalna isključenost Želja za pripadnošću određenoj grupi i postizanjem statusa u toj grupi Nezadovoljstvo i frustracija usljed neispunjenja društvenih i ekonomskih potreba Želja za sticanjem finansijske koristi  | Pristup radikalizovanim zajednicama putem društvenih mreža i  Olakšan pristip oružju ili drugim relevantnim oruđima |

Od navedenih faktora, socijalna isključenost pojedinca se percipira kao veoma plodno tle za razvoj radikalnih ideja. Najčešće je riječ o pojedincima koji se nalaze na određenim marginama u društvu ili potiču iz jako siromašnih, egzistencijalno ugroženih porodica. Kada se na sve to doda i veoma nisko obrazovanje, kao i zdravstveni problemi, vrlo često dobijamo situaciju u kojoj osobe traže bijeg od svakodnevnog života te formiraju određene zatvorene krugove, sačinjene od onih koji se nalaze u istoj situaciji. Povratnike sa stranih ratišta vrlo često karatkterišu kriminalna istorija ili zavisnost od droge, kao i disfunkcionalne porodice ili život na margini društva.

Neodvojiv od socijalnog je i ekonomski uticaj. Usljed nemogućnosti pronalaska zaposlenja i ostvarenja nekih osnovnih materijalnih potreba, osobe se nerijetko osjećaju nezadovoljno i uplašeno za svoju budućnost. Ovakvi pojedinci koji su u potrazi za izlazom iz date situacije podložniji su uticaju raznih radikalih ekstremnih ideologija i njihovoj manipulaciji. Posljedica neostvarenosti je prepuštanje autoritarnim tendencijama. Sam proces radikalizacije dominantno se odvija putem interneta i povezivanjem sa osobama sličnih uvjerenja.

Eventualne žrtve nasilnog ekstremizma trebaju poseban tretman, kako bi na efikasan način prošli kroz proces oporavka, ali i predstavljali koristan input u prevenciji. Neadekvatan pristup ovim licima za posljedicu može da ima potencijalne počinioce nasilnih akata.

Imajući u vidu kompleksnost ove pojave, formiran je složen institucionalni okvir: NOT, koji čine predstavnici 22 subjekta, podijeljen je u nekoliko RAN grupa: RAN 1 za komunikaciju i narative; RAN 2 za obrazovanje i mlade; RAN 3 za lokalne zajednice; RAN 4 za zdravstvo i socijalnu zaštitu; RAN 5 za policiju i druge organe za sprovođenje zakona; RAN 6 za zatvore i uslovne kazne; RAN 7 za izlazne strategije. U okviru NOT-a formiran je Tim za pomoć i zaštitu.

Nacionalni koordinator je član Regionalne mreže nacionalnih koordinatora, a Crna Gora je bila domaćin regionalne konferencije. Pet opština Crne Gore postale su članice globalne Mreže jakih opština (*Strong Cities Network*). Pokrenut je online hub organizacija civilnog društva iz regiona. Uspostavljena je bilateralna komunikacija i saradnja sa državama Zapadnog Balkana koje su najviše pogođene fenomenom radikalizma i nasilnog ekstremizma.

Paralelno, realizovane su obuke na temu bezbjednosne kulture u državnoj administraciji, bezbjednog korišćenja interneta, informacione bezbjednosti i zaštite podataka. Tako su u periodu 2016 - 2018. godina seminar pohađala 333 državna službenika. Obučavanje službenika nadležnih institucija, u odnosu na teme ranog prepoznavanja, prevencije i suzbijanja radikalizacije i nasilnog ekstremizma, kao i srodnih tema i pojava odvija se u kontinuitetu, u zemlji i inostranstvu.

Sa nivoa NOT-a pokrenuta je saradnja sa operatorima elektronskih komunikacija u Crnoj Gori, kako bi se pripremile procedure i efikasno sprovodila politika zaustavljanja širenja ekstremističkih sadržaja putem interneta. U tom pravcu, imenovane su i kontakt osobe ispred nacionalnih internet provajdera, a pripremljena je i analiza o zakonskim i tehničkim mogućnostima i kapacitetima svih relevantnih subjekata u blokiranju internet sadržaja koji propagiraju radikalizam i nasilni ekstremizam.

Pored institucionalnog okvira za suzbijanje nasilnog ekstremizma u vidu NOT-a, u saradnji sa civilnim društvom[[9]](#footnote-9) pokrenuta je **Nacionalna platforma za** **suzbijanje nasilnog ekstremizma i radikalizacije** **koji vode ka terorizmu**, koja okuplja predstavnike nadležnih državnih institucija, lokalnih samouprava, medija, političkih partija, nevladinih udruženja, vjerskih zajednica, akademske zajednice i pojedinaca koji mogu doprinijeti suprotstavljanju ovim pojavama. Platforma ima za cilj i da omogući bolje razumijevanje značaja ovog procesa i da, kroz otvoren dijalog, pojasni i preciznije definiše način na koji različiti segmenti društva mogu dati doprinos borbi protiv nasilnog ekstremizma i radikalizacije.

Dokument Nacionalna platforma usvojen je na konferenciji pod sloganom **„Zajedno protiv nasilnog ekstremizma**“,koja je održana 14. decembra 2018. godine, rezultat je zajedničkog rada i napora NOT-a, MUP-a i CDT-a, uz podršku Misije OEBS-a u Crnoj Gori. Crna Gora je jedina država u regionu koja ima ovakav dokument.

 Između ostalog, Platforma:

*- je odraz potrebe da se kreira i podržava okruženje za širenje razumijevanja i promovisanje principa građanske države. Ona će se sastajati jednom godišnje dok će njeni akteri, između sastanaka, na različite načine doprinositi suzbijanju ovih pojava;*

*- treba da, pod sloganom „Zajedno protiv nasilnog ekstremizma”, objedini predstavnike/ce nadležnih državnih institucija, lokalnih samouprava, medija, političkih partija, nevladinih udruženja, vjerskih zajednica, akademske zajednice i pojedinaca i pojedinki koji mogu doprinijeti suprotstavljanju ovim pojavama.*

*- ima za cilj i da omogući bolje razumijevanje značaja ovog procesa i da, kroz otvoren dijalog, pojasni i preciznije definiše način na koji različiti segmenti društva mogu dati doprinos borbi protiv nasilnog ekstremizma i radikalizacije;*

*- je osnova za formiranje Nacionalne RAN mreže koja će proširiti svoje djelovanje sa državnog i na lokalni nivo i uključiti subjekte iz svih slojeva drštva koji mogu da doprinseu suzbijanju nasilnog ekstremizma.[[10]](#footnote-10)*

Osim predstavljenih aktivnosti i rezultata, u procesu sprovođenja Strategije suzbijanja nasilnog ekstremizma 2016-2018. pripremljeni su i sljedeći priručnici: „Kako uspostaviti multi-agencijsku strukturu koja će obuhvatiti zdravstveni sektor i sektor socijalne zaštite”, ”Uloga policijskih službenika u suočavanju sa džihadistima povratnicima”, “Strani borci povratnici i izazov reintegracije”, “Odgovori na 19 najčešće postavljanih pitanja o nasilnom ekstemizmu”, “Priručnik za nastavnike o prevenciji nasilnog ekstremizma”, kao i “Indikatori mobilizacije”.

|  |
| --- |
| **STRATEŠKI I OPERATIVNI CILJEVI****sa pratećim indikatorima učinka** |

|  |  |
| --- | --- |
| SC: *Povećana otpornost društva, bolji odgovor institucija i snažnija međunarodna pozicija Crne Gore u borbi protiv radikalizma i nasilnog ekstremizma* |   INDIKATORI UČINKA |
| *OC 1: Povrećanje otpornosti crnogorskog društva na radikalizam i nasilni ekstremizam* | * Povećana informisanost građana, povećana otpornost i rašireni kontra/alter narativi nasilnom ekstremizmu
* Smanjen kvantitet i kvalitet nasilno-ekstremistički internet sadržaja.
* Deradikalizovani povratnici i članovi njihovih porodica
 |
| *OC 2: Jačanje kapaciteta crnogorskih institucija i drugih subjekata za borbu protiv radikalizma i nasilnog ekstremizma i jačanje mehanizama njihove saradnje i koordinacije* | * Ostvarena sinergija između crnogorskih institucija i drugih subjekata na planu borbe protiv radikalizma i nasilnog ekstremizma
* Povećana efikasnost i koordinacija između centralnog i lokalnog nivoa (NOT-a i lokalnih timova)
* Unaprijeđena ekspertiza u crnogorskim institucijama i drugim subjektima za prepoznavanje, prevenciju i suzbijanje radikalizma i nasilnog ekstremizma
 |
| *OC 3: Unaprjeđenje mehanizama međunarodne saradnje na planu borbe protiv radikalizma i nasilnog ekstremizma* | * Povećan broj incijativa i sastanaka na regionalnom nivou
* Intenzivirana saradnja crnogorskog nacionalnog koordinatora i članova NOT-a sa kolegama iz Regiona
* Povećan broj incijativa i sastanaka na regionalnom nivou po uzoru na EU mrežu za svjesnost o radikalizaciji
 |

|  |
| --- |
| **KLJUČNE AKTIVNOSTI ZA SPROVOĐENJE OPERATIVNIH CILJEVA** |

*OC 1: Povrećanje otpornosti crnogorskog društva na radikalizam i nasilni ekstremizam*

Riječ je o ključnom operativnom cilju, u okviru kojeg su, u dosadašnjem sprovođenju starteških dokumenata, realizovane i započete konkretne aktivnosti, a koje u daljem procesu suzbijanja nasilnog ekstremizma treba da budu usmjerena na prepoznate pokretače radikalizacije i nasilnog ekstremizma, kao i preveniranje mogućih štetnih posljedica po građane i crnogorsko društvo u cjelini. Nakon precizno definisanih ciljnih grupa i specijalno dizajniranih programa, potrebno je nastaviti sa sprovođenjem koordiniranih kampanja u javnosti, sa snažnom afirmacijom kontra/alter-narativa radikalizaciji i nasilnom ekstremizmu, sa posebnom pažnjom usmjerenom na mlade, a u sinergiji državnih institucija, civilnog društva, medija, vjerskih zajednica i akademske zajednice, kroz pristup „uključenost cijele zajednice“.

Na osnovu izrađene analize o zakonskim i tehničkim mogućnostima i kapacitetima svih relevantnih subjekata u blokiranju internet sadržaja koji propagiraju radikalizam i nasilni ekstremizam, potrebno je definisati normativni okvir i prepoznati nadležne subjekte, njihova prava i obaveze u prijavljivanju, blokiranju i filtriranju nasilno-ekstremističkih internet sadržaja. Potrebno je dalje jačanje uloge timova za upravljanje incidentnim situacijama na internetu (CIRT timovi) i operatera elektronskih komunikacija u suočavanju sa ekstremističkom propagandom na internetu.

I pored postojanja individualnih programa i njihove primjene u dva slučaja osuđenih za krivično djelo učestvovanje u stranim oružanim formacijama, potrebno je pripremiti zatvorske profesionalne kapacitete za eventualni veći priliv lica na koje je potrebno primijeniti ove programe. Takođe, posebnu pažnju treba posvetiti povratnicima i njihovim porodicama od strane socijalnih i drugih službi, kako na državnom, tako i na lokalnom nivou.

*OC 2: Jačanje kapaciteta crnogorskih institucija i drugih subjekata za borbu protiv radikalizma i nasilnog ekstremizma i jačanje mehanizama njihove saradnje i koordinacije*

 U okviru ovog operativnog cilja potrebno je sprovesti obuke i specijalizaciju među first-liner-ima, zatim koordinaciju sa nacionalnog nivoa obezbijediti i na lokalnom nivou, kao i propisati procedure za postupanje u konkretnim slučajevima prepoznavanja radikalizacije ili ispoljavanja nasilnog ekstremizma. Sprovođenje obuka i specijalizacije u institucijama koje potpadaju pod kategoriju first-liner-a nameće se kao jedan od prioriteta. Riječ je o licima koja u svakodnevnom kontaktu dolaze u priliku da se susretnu sa znacima radikalizacije i nasilnog ekstremizma. Posebne obuke i specijalizaciju potrebno je sprovesti u Upravi policije, za koncept „policija u zajednici“, u drugim organima za sprovođenje zakona, kao i kod zaposlenih u centrima za socijalni rad, zdravstvenim i obrazovnim ustanovama.

 Potrebno je intenzivirati saradnju koja je ostvarena kroz rad NOT-a i njegovih RAN grupa.

Koordinaciju na lokalnom nivou potrebno je obezbijediti kroz formiranje lokalnih operativnih timova, definisanje pravila njihovog postupanja u konkretnih slučajevima, kao i njihovog odnosa sa NOT-om i Timom za pomoć i zaštiu.

*OC 3: Unaprjeđenje mehanizama međunarodne saradnje na planu borbe protiv radikalizma i nasilnog ekstremizma*

Osim praćenja političko-pravnih trendova u međunarodnoj zajednici na planu suzbijanja radikalizma i nasilnog ekstremizma, u periodu 2020-2024. potrebno je unaprijediti bilateralnu i multilateralnu saradnju sa zemljama Zapadnog Balkana, kao i komunikaciju i razmjenu iskustava i praksi između eksperata za borbu priotiv nasilnog ekstremizma po uzoru na EU mrežu za svjesnost o radikalizaciji (EU Radicalisation Awareness Network).

Bilateralnu saradnju potrebno je unaprijediti sa zemljama okruženja u kojima postoje dobre prakse i iskustvo u borbi protiv ovih pojava.

Mulatilateralnu saradnju na nivou Zapadnog Balkana potrebno je unaprijediti inicijativnošću Crne Gore u Regionalnoj mreži nacionalnih koordinatora za prevenciju i suzbijanje nasilnog ekstremizma, Intergrisanom upravljanju unutrašnjom bezbjednošću (IISG), Savjetu za regionalnu saradnju (RCC), kao i kroz ekspertsku saradnju RAN mreža po uzoru na EU mrežu za svjesnost o radikalizaciji (EU Radicalisation Awareness Network), pri čemu bi Crna Gora nastavila da bude dobar domaćin termatskih sastanaka i inicijativa u okviru ovih mreža.

|  |
| --- |
| **OPIS AKTIVNOSTI NADLEŽNIH ORGANA I TIJELA ZA PRAĆENJE SPROVOĐENJA**  |

NOT je obrazovan „za realizaciju zadataka koji zahtijevaju operativno usklađivanje aktivnosti”[[11]](#footnote-11) na planu suzbijanja nasilnog ekstremizma. NOT čine predstavnici 22 subjekta, među kojima su:

* ministarstva: unutrašnjih poslova, pravde, odbrane, vanjskih poslova, prosvjete, za ljudska i manjinska prava, sporta, rada i socijalnog staranja, javne uprave i zdravlja;
* Vrhovno državno tuzilastvo i Vrhovni sud;
* Agencija za nacionalnu bezbjednost; Uprava policije i ZIKS;
* Policijska akademija;
* Agencija za elsktronske komunikacije i poštansku djelatnost;
* Zajednica opština Crne Gore i
* nevladine organizacije Centar za demokratsku tranziciju i Forum mladih MNE.

 Zadaci NOT-a su: rukovođenje, koordinacija i praćenje aktivnosti na operativnom nivou organa državne uprave i drugih nadležnih institucija za realizaciju obaveza iz Akcionog plana za implementaciju Strategije suzbijanja nasilnog ekstremizma; uspostavljanje komunikacije sa ostalim ministarstvima, organima državne uprave, drugim institucijama, nevladinim organizacijama, u cilju sveobuhvatne realizacije Akcionog plana; izrada izvještaja o realizaciji mjera iz akcionog plana; polugodišnje podnošenje izvještaja o radu Birou za operativnu koordinaciju o realizovanim aktivnostima / mjerama, uz ocjenu stanja i davanje predloga za unaprjeđenje stanja, dalje mjere i aktivnosti; podnošenje godišnjih izvještaja Vladi; vršenje drugih poslova u cilju koordinacije i usmjeravanja aktivnosti na planu sprovođenja akcionog plana, kao i priprema novih stateških dokumenata.

 NOT može, radi efikasnijeg obavljanja pojedinih zadataka iz svoje nadležnosti, angažovati eksperte iz oblasti borbe protiv nasilnog ekstremizma, a sastancima NOT-a, po potrebi, mogu prisustvovati predstavnici drugih državnih organa i organa državne uprave.

 Redovni sastnci NOT-a održavaju se najmanje jednom u dva mjeseca.

 Administrativno-tehničke poslove za njegog rad obavlja Ministarstvo unutrašnjih poslova.

 Kao što je navedeno u Nacionalnoj platformi za suzbijanje nasilnog ekstremizma i radikalizacije koji vode ka terorizmu:

**- Nadležni državni organi**, kroz sprovođenje strateških dokumenata i pripadajućih akcionih planova, imaju ključnu odgovornost na ovom polju. Ovo, prije svega, podrazumijeva fokus na rano **prepoznavanje i blagovremenu reakciju**, vodeći računa da ne dođe do prerane kriminalizacije pojedinaca i da primjena zakona ne proizvede neželjene efekte prema bilo kome, i/ili slučajeve stigmatizacije nekih etničkih/religijskih grupa:

- **Lokalne samouprave** imaju, prije svega, specifičnu i veoma odgovornu ulogu onih koji se prvi potrencijalno susreću sa ovim pojavama. U tom smislu, mjesne zajednice i opštine predstavljaju dragocjenog saveznika za rano prepoznavanje i prevenciju ovih fenomena. One moraju **izgraditi potrebne kapacitete za efikasnu i blagovremenu reakciju** na pojavu ovih problema;

- Uloga **medija** na ovom polju je jako važna zbog **specifičnosti i osjetljivosti** teme. Mediji su jednako važni u edukativnim kampanjama, mobilizaciji građana i građanki, sprečavanju stigmatizacije, ali i izgradnji kapaciteta za profesionalno izvještavanje o ovim fenomenima, i ostvarivanju uticaja na povećanje medijske pismenosti mladih;

- **Nevladina uduženja** i civilno društvo u cjelini imaju važnu ulogu, da svoja znanja iskažu kroz **istraživanja, stručne analize, edukativne kampanje** i rad na lokalnom nivou;

 **- Vjerske zajednice**, takođe, imaju veoma važnu ulogu da kroz širenje tolerancije u edukaciji vjernika, **sprečavanje zlopotreba vjere** i osudu onih ektremista koji nedjela čine „u ime vjere“, daju svoj doprinos ovoj borbi;

 **- Akademska zajednica** treba da naučno uobliči i definiše ovu pojavu, i da, **kroz naučne skupove i članke**, skrene pažnju na sve važne aspekte funkcionisanja u ovoj oblasti, i predloži najefikasnije načine borbe.[[12]](#footnote-12)

|  |
| --- |
| Na**NAČIN IZVJEŠTAVANJA I EVALUACIJE** |

Za sprovođenje, praćenje, monitoring i evaluaciju strateškog dokumenta i pratećeg akcionog plana zadužen je NOT.

Rukovodilac Operativnog tima, nacionalni koordinator za borbu protiv nasilnog ekstremizma, je državni sekretar u Ministarstvu unutrašnjih poslova.

NOT će, nakon dostavljanja priloga odgovornih osoba za realizaciju konkretnih mjera i šefova RAN grupa koje funkcionišu u okviru Operativnog tima, pripremati **kvartalne izvještaje** o realizaciji strateških i operativnih ciljeva.

NOT će pripremati **polugodišnje izvještaje** i dostavljati ih Birou za operativnu koordinaciju, radi razmatranja i donošenja konkretnih zaključaka.

Po potrebi, Biro za operativnu koordinaciju polugodišnji izvještaj može dostaviti Vijeću za nacionalnu bezbjednost, kojim predsjedava predsjednik Vlade.

NOT na kraju godine priprema **godišnji izvještaj** koji dostavlja Birou za operativnu koordinaciju i Vladi Crne Gore radi razmatranja i usvajanja.

Po pravilu, Izvještaj o realizaciji Akcionog plana za prethodnu godinu dostavlja se istovremeno s predlogom Akcionog plana za tekuću godinu.

U postupku pripreme strateškog dokumenta, pratećeg akcionog plana i izvještaja, NOT će postupati u skladu s Uredbom o načinu i postupku izrade, usklađivanja i praćenja sprovođenja strateških dokumenata ("Službeni list CG", broj 54/18) i Metodologijom razvijanja politika, izrade i praćenja sprovođenja strateških dokumenata, koja je donijeta 2018. godine.

NOT će se, tokom pripreme godišnjeg izvještaja o sprovođenju akcionog plana za prvu godinu, usresrediti na rezultate mjera/aktivnosti iz prethodne godine, a na kraju druge godine, daće osvrt na rezultate iz prethodne godine ali i na sveukupan učinak za prethodne dvije godine.

Ukoliko se procijeni da je strateški dokument potrebno značajno mijenjati u pogledu planiranih mjera/aktivnosti za naredni period, NOT će to naznačiti u izvještaju na kraju druge godine implementacije.

NOT će pripremiti i **završni izvještaj** po isteku roka sprovođenja strateškog dokumenta, koji će se suštinski baviti stepenom ispunjenosti strateških i operativnih ciljeva za sveukupan period trajanja strateškog dokumenta.

Godišnji i završni izvještaj, nakon usvajanja na sjednici Vlade, su javni dokumenti i biće objavljeni na sajtu Ministarstva unutrašnjih poslova.

**Evaluacija** strateškog dokumenta i pratećeg akcionog plana biće sistematična i objektivna procjena njihove implementacije i ostvarenih rezultata, kako bi se utvrdila relevantnost i ispunjenost strateških i operativnih ciljeva, djelotvornost, uticaj i održivost.

Evaluaciju će sprovoditi nevladine organizacije koje učestvuju u radu NOT-a.

Nalazi evaluacije biće osnov Nacionalnom operativnom timu za predlaganje dalje politike u ovoj oblasti.

Kontakt:

besplatan broj 080 12 12 12

[www.zajednoprotivekstremizma.me](http://www.zajednoprotivekstremizma.me)

kontakt@cirt.me

zajednoprtovekstremizma@cdtmn.org

**Vlada Crne Gore**

Vijeće za nacionalnu bezbjednost-predsjednik Duško Marković

RAN 7

RAN 1

RAN 6

RAN 5

RAN 4

RAN 3

RAN 2

Biro za operativnu koordinaciju rada bezbjednosnih službi - ministar unutrašnjih poslova

Tim za zaštitu i pomoć

Nacionalna platforma

Nacionalni operativni tim - nacionalni koordinator

(22 subjekta - ministarstva, organi uprave, nevladin sektor)

 ****

AKCIONI PLAN

ZA SPROVOĐENJE STRATEGIJE SUZBIJANJA NASILNOG EKSTREMIZMA 2020-2024. ZA 2020. GODINU

|  |  |
| --- | --- |
| Starteški cilj | *Povećana otpornost društva, bolji odgovor institucija i snažnija međunarodna pozicija Crne Gore u borbi protiv radikalizma i nasilnog ekstremizma* |
| Operativni cilj 1. | *Povrećanje otpornosti crnogorskog društva na radikalizam i nasilni ekstremizam* |
| Indikator učinka | Početno stanje | Stanje na kraju Akcionog plana |
| Veća informisanost građana i rašireni kontra/alter narativi nasilnom ekstremizmu | Tema radikalizacije i nasilnog ekstremizma otvorena je u crnogorskom društvu, kroz različite aktivnosti državnih organa i nevladinog sektora, kao što su konferencije, dokumentarni filmovi, intervjui, prezentacije projekata i druge srodne aktivnosti  | Sprovedene ciljane, koordinirane kampanje u medijima, na društvenim mrežama i drugim platformama |
| Smanjen kvantitet i kvalitet nasilno-ekstremistički internet sadržaja | Imenovane kontakt osobe ispred nacionalnih internet provajdera i pripremljena a analiza o zakonskim i tehničkim mogućnostima i kapacitetima svih relevantnih subjekata u blokiranju i filtriranju internet sadržaja koji propagiraju radikalizam i nasilni ekstremizam | Filtriranjem i blokadom smanjeni nasilno-ekstremistički internet sadržaji, a povećani alternarativi, osnodno kontranarativi radikalizmu i nasilnom ekstremizmu  |
| Deradikalizovani povratnici i članovi njihovih porodica | Sprovedeni individualni programi tretmana za dva lica koja su se nalazila u Zavodu za izvršenje krivičnih sankcija  | Pripremljeni i grupni programi deradikalizacije povratnika i radikalizovanih migranata |
| Mjera 1.1. | *Sprovođenje kampanja koje imaju za cilj sprječavanje i suzbijanje nasilnog ekstremizma i radikalizacije* |
| Aktivnosti koje utiču na realizaciju mjere br. 1.1. | Indikator rezutata | Nadležne institucije – nosioci aktivnosti | Rok nosiocu aktivnosti | Planirana sredstva | Izvor finansiranja |
| 1.1.1. Održavati redovnu komunikaciju i razvijati saradnju sa medijima u vezi sa prevencijom radikalizacije i nasilnog ekstremizma, sa posebnom pažnjom prema medijima na lokalnom nivou | Broj održanih sastanaka Broj zajedničkih inicijativaProgramski sadržaji o nasilnom ekstremizmu sa posebnim osvrtom na iskustva deradikalizo-vanih povratnika i njihovih porodica | **Nacionalni koordinator** u saradnji sa NOT, RAN 1 civilnim društvom i međunarodnim partnerima | I - IV kvartal | cc 5000 € | Redovna budžetska sredstva/Donatorska sredstva  |
| 1.1.2. Promovisati priručnik za bolje razumijevanje i prepoznavanje pojave radikalizma i nasilnog ekstremizma first-linerima u jedinicama lokalne samouprave | Održane promocije priručnika | **Nacionalni koordinator** u saradnji sa NOT, RAN 1 civilnim društvom i međunarodnim partnerima | I - IV kvartal | cc 10000 € | Redovna budžetska sredstva/Donator ska sredstva  |
| 1.1.3. Organizovati ekspertske skupove o međureligijskom i uopšte međuidentitetskom dijalogu i toleranciji | Održan po jedan za sjevernu, centralnu i južnu regiju Crne Gore Broj učesnikaMedijski izvještaji sa skupova | **MLJMP** u saradnji sa RAN 1 | I - IV kvartal | cc 30.000 € | Redovna budžetska sredstva/Donatorska sredstva  |
| 1.1.4. Organizovati redovnu godišnju konferenciju Nacionalne platforme za suzbijanje nasilnog ekstremizma i radikalizacije koji vode ka terorizmu.  | Održana treća redovna konferencija -Nacionalna platforma za suzbijanje nasilnog ekstremizma i radikaliza-cije koji vode ka terorizmu | **CDT** u saradnji sa NOT i međunarodnim partnerima  | IV kvartal  | cc 15000 € | Donatorska sredstva  |
| 1.1.5. Afirmisati politiku zapošljavanja mladih | Broj programa kreiranih za zapošljava-nje mladih Broj zaposlenih mladih lica kroz programe Broj mladih uključenih u programe | **NOT** MRSS ZZZ MPS MSM MPRR ME IRF | I - IV kvartal | cc 50000 € | Redovna budžetska sredstva |
| 1.1.6. Afirmisati sport kod djece i omladine | Broj održanih takmičenja Broj uključene djece i omladine Broj uključenih nastavnika fizičkog obrazovanja Broj izgrađenih ili rekonstrui-sanih infrastru-kturnih objekata | **MSM** u saradnji sa RAN2 i NOT | I - IV kvartal | cc 100000 € | Redovna budžetska sredstva/ Donatorska sredstva |
| 1.1.7. U sklopu rada kancelarija za mlade u jedinicama lokalne samouprave i omladinskim centrima i klubovima, sprovesti aktivnosti usmjerene ka mladima koje se konkretno odnose na prevenciju radikalizacije i nasilnog ekstremizma | Ostvarena saradnja sa nadležnim institucijama Broj održanih aktivnosti na temu radikalizma i nasilnog ekstremi-zma Broj mladih koji participiraju u tim aktivnostima Definisane preporuke za dalji rad | **JLS, Forum MNE RAN 2 i RAN 3** | I - IV kvartal  | cc 3000 € po kancelariji | Redovna budžetska sredstva/ Donatorska sredstva |
| 1.1.8. Pokrenuti programe omladinskog aktivizma usmjerene na prevenciju radikalizacije i nasilnog ekstremizma | Broj održanih aktivnosti Broj mladih koji su participirali u aktivnostima Definisane preporuke shodno aktivnostima | **RAN 2 i RAN 3** u saradnji sa JLS   | I - IV kvartal | cc 20000 € | Redovna budžetska sredstva/ Donatorska sredstva |
| Mjera 1.2. | *Smanjenje online radikalističkih i nasilno-ekstremističkih sadržaja* |
| Aktivnosti koje utiču na realizaciju mjere br. 1.2. | Indikator rezutata | Nadležne institucije – nosioci aktivnosti | Rok nosiocu aktivnosti | Planirana sredstva | Izvor finansiranja |
| 1.2.1. Sprovođenje preporuka iz analize o zakonskim i tehničkim mogućnostima i kapacitetima svih relevantnih subjekata u blokiranju i filtriranju internet sadržaja koji propagiraju radikalizam i nasilni ekstremizam | Definisan pravni osnov i procedure za filtriranje i blokiranje internet sadržaja koji propagira-ju radikali-zam i nasilni ekstremi-zam | **NOT, RAN 5**  | I kvartal  | cc 3000 € | Redovna budžetska sredstva / donatorska sredstva |
| 1.2.2. Izrada indikatora na osnovu kojih bi bilo moguće prepoznati i označiti nasilno-ekstramističke sadržaje na internetu | Izrađeni indikatori | **Uprava policije** u saradnji sa RAN 5 | II kvartal  | Redovne aktivnosti | Redovna budžetska sredstva |
| 1.2.3. Blokiranje i filtriranje nasilno-ekstremističkih internet sadržaja  | Broj blokiranih i filtriranih internet sadržaja | **Uprava policije** | II-IV kvartal  | Redovne aktivnosti | Redovna budžetska sredstva |
| Mjera 1.3. | *Razvijanje i sprovođenje programa deradikalizacije u zatvorima, kao i reintegracije povratnika i njihovih porodica u društvo* |
| Aktivnosti koja utiču na realizaciju mjere br. 1.3. | Indikator rezutata | Nadležne institucije – nosioci aktivnosti | Rok nosiocu aktivnosti | Planirana sredstva | Izvor finansiranja |
| 1.3.1. Organizovati edukativni program u zatvoru u Podgorici i Bijelom Polju o nasilnom ekstremizmu, sa predstavljanjem iskustava deradikalizovanih povratnika i njihovih porodica  | Održan edukativni programiBroj polaznika | **ZIKS** u saradnji sa RAN-ovima 1,6 i 7 | IV kvartal  | cc 3000 €  | Redovna budžetska sredstva /donatorska sredstva |
| 1.3.2. Pripremiti individualne i kolektivne progre deradikalizacije i prevencije radikalizacije u slučaju većeg priliva radikalizovanih pritvorenika ili zatvorenika | Pripremljeni individualni i kolektivni programi deradikalizacije i prevencije radikaliza-cije | **ZIKS**u saradnji sa RAN-ovima 5,6 i 7 i nnadležnim državnim organima | I kvartal  | Redovne aktivnosti | Redovna budžetska sredstva / donatorska sredstva |
| 1.3.3. Pripremiti i sprovesti individualne i kolektivne programme deradikalizacije i integracije povratnika i njihovih porodica | Pripremljeni i sprovedeni individualni i kolektivni programi deradikalizacije i integracije povratnika i njihovih porodica | **MRSS** u saradnji sa RAN-ovima 2, 3,4,5 i 7 | I - IV kvartal  | Redovne aktivnosti | Redovna budžetska sredstva / donatorska sredstva |
| Operativni cilj 2. | *Jačanje kapaciteta crnogorskih institucija i drugih subjekata za borbu protiv radikalizma i nasilnog ekstremizma i jačanje mehanizama njihove saradnje i koordinacije* |
| Indikatori učinka | Početno stanje | Stanje na kraju Akcionog plana |
| Ostvarena sinergija između crnogorskih institucija i drugih subjekata na planu borbe protiv radikalizma i nasilnog ekstremizma | Formiran je složen institucionalni okvir: NOT, koji čine predstavnici 22 subjekta, podijeljen je u nekoliko RAN grupa: RAN 1 za komunikaciju i narative; RAN 2 za obrazovanje i mlade; RAN 3 za lokalne zajednice; RAN 4 za zdravstvo i socijalnu zaštitu; RAN 5 za policiju i druge organe za sprovođenje zakona; RAN 6 za zatvore i uslovne kazne; RAN 7 za izlazne strategije. U okviru NOT-a formiran je Tim za pomoć i zaštitu | Ostvarena široka saradnja sa svim relevantnim subjektima u crnogorskom društvu, naročito vjerskim zajednicama |
| Povećana efikasnost i koordinacija između centralnog i lokalnog nivoa (NOT-a i lokalnih operativnih timova) | U toku su pripreme za formiranje lokalnih operativnih timova | Definisana pravila postupanja lokalnih operativnih timova u konkretnim slučajevima, kao i njihovog odnosa sa NOT-om |
| Unaprijeđena ekspertiza u crnogorskim institucijama i drugim subjektima za prepoznavanje, prevenciju i suzbijanje radikalizma i nasilnog ekstremizma | U periodu 2016. do 2018. godine seminar pohađala 333 državna službenika. Obučavanje službenika nadležnih institucija, u odnosu na teme ranog prepoznavanja, prevencije i suzbijanja radikalizacije i nasilnog ekstremizma, kao i srodnih tema i pojava odvija se u kontinuitetu, u zemlji i inostranstvu | Centralizovana baza podataka o obukama/seminarima i treninzima na kojima su učestvovali predstavnici Crne Gore, u kojoj se bilježi porast ovih aktivnosti |
| Mjera 2.1. | *Jačanje kapaciteta lokalnih zajednica, obrazovnih, zdravstvenih i socijalnih ustanova za prevenciju, prepoznavanje i suzbijanje radikalizacije i nasilnog ekstremizma (first-lineri)* |
| Aktivnosti koje utiču na realizaciju mjere br. 2.1. | Indikator rezutata | Nadležne institucije – nosioci aktivnosti | Rok nosiocu aktivnosti | Planirana sredstva | Izvor finansiranja |
| 2.1.1. Sprovesti obuku first-linera u obrazovnom sistemu za prevenciju, prepoznavanje i suzbijanje radikalizacije | Sprovedene obuke nastavnog osoblja u srednjim školama i na univerzitetima o prepoznavanju radikaliza-cijeBroj polaznika obuke | **Ministarstvo prosvjete** u saradnji sa RAN 2 | I - IV kvartal | cc 10000 € | Redovna budžetska sredstva/Donatorska sredstva  |
| 2.1.2. Sprovesti obuku first-liner-a u zdravstvenom sistemu za prevenciju, prepoznavanje i suzbijanje radikalizacije | Sprovedene obuke nastavnog osoblja u u jedinicama primarne i sekundarne zdravstvene zaštite za prepoznava-nje radikaliza-cijeBroj polaznika obuke | **Ministarstvo zdravlja** u saradnji sa RAN 4 | I - IV kvartal | cc 10000 € | Redovna budžetska sredstva/Donatorska sredstva  |
| 2.1.3. Sprovesti obuku u centrima za socijalni rad za prevenciju, prepoznavanje i suzbijanje radikalizacije | Sprovedene obuke u centrima za socijalni rad za prevenciju, prepoznava-nje i suzbijanje radikaliza-cieBroj polaznika obuke | **Ministarstvo rada i socijalnog straranja** u saradnji sa RAN 4  | I - IV kvartal | cc 10000 € | Redovna budžetska sredstva/Donatorska sredstva  |
| Mjera 2.2. | *Jačanje kapaciteta organa za sprovođenje zakona za borbu protiv nasilnog ekstremizma* |
| Aktivnosti koje utiču na realizaciju mjere br. 2.2. | Indikator rezutata | Nadležne institucije – nosioci aktivnosti | Rok nosiocu aktivnosti | Planirana sredstva | Izvor finansiranja |
| 2.2.1. Sprovesti obuku “policije u zajednici” za rad na planu prevencije, prepoznavanja i suzbijanja radikalizacije i nasilnog ekstremizma | Sprovedene obuke | **Uprava policije** u saradnji sa **Policijskom akademijom** i RAN 5 | IV kvartal | cc 10000 € | Redovna budžetska sredstva / donatorska sredstva |
| 2.2.2. Ojačati kapacitete jedinice za borbu protiv sajber kriminala Uprave policije za prevenciju, prepoznavanje i suzbijanje radikalizacije i nasilnog ekstremizma | Povećan broj službenika | **Uprava policije i Ministarstvo unutrašnjih poslova** | IV kvartal  | cc 100.000€ | Redovna budžetska sredstva |
| 2.2.3. Stručna usavršavanja službenika nadležnih institucija koji rade na pitanjima suzbijanja nasilnog ekstremizma i radikalizacije | Broj sprovedenih obuka  Broj obučenih službenika | **Nadležni subjekti prepoznati ovim AP, NOT** u saradnji sa civilnim društvom i međunarodnim partnerima | I - IV kvartal | cc 50000 € | Redovna budžetska sredstva/Donator ska sredstva  |
| Mjera 2.3. |  *Jačanje koordinacije crnogorskih institucija i drugih društvenih subjekata na planu borbe protiv nasilnog ekstremizma*  |
| Aktivnosti koja utiču na realizaciju mjere br. 2.3. | Indikator rezutata | Nadležne institucije – nosioci aktivnosti | Rok nosiocu aktivnosti | Planirana sredstva | Izvor finansiranja |
| 2.3.1. Jačati i unaprijediti rad NOT-a za implementaciju Akcionog plana za sprovođenje Strategije suzbijanja nasilnog ekstremizma | Intenziviran rad predstavnika svih subjekata u radu NOT-a | **Nacionalni koordinator** u saradnji sa RAN 5 | I - IV kvartal | Redovne aktivnosti | Radovna budžetska sredstva |
| 2.3.2. Formirati lokalne operativne timove, u pojedninim opštinama za implementaciju Akcionog plana za sprovođenje Strategije suzbijanja nasilnog ekstremizma | Formirani lokalni timovi  | **Nacionalni koordinator** u saradnji sa RAN 3, Zajednicom opština i jedinicama lokalne samouprave | II kvartal  | Redovne aktivnosti | Redovna budžetska sredstva |
| 2.3.3. Definisati procedure postupanja Tima za pomoć izaštitu i lokalnih operativnih timova u slučajevima prepoznavanja ili ispoljavanja radikalizacije, odnosno nasilnog ekstremizma | Donijete operativne procedure-Smjernice za postupanje Tima i lokalnih operativnih timova u slučajevima prepoznavanja ili ispoljavanja radikaliza-cije, odnosno nasilnog ekstremizma | **Predsjednica Tima, Nacionalni koordinator** u saradnji saRAN-ovima 3 i 5 | II kvartal | Redovne aktivnosti | Radovna budžetska sredstva |
| Operativni cilj 3. | *Unaprjeđenje mehanizama međunarodne saradnje na planu borbe protiv radikalizma i nasilnog ekstremizma* |
| Indikator učinka | Početno stanje | Stanje na kraju Akcionog plana |
| Povećan broj incijativa i sastanaka na regionalnom nivou  | Nacionalni koordinator je član Regionalne mreže nacionalnih koordinatora, a Crna Gora je bila domaćin regionalne konferencije; pet opština Crne Gore postale su članice globalne Mreže jakih opština (*Strong Cities Network*); Pokrenut je online hub organizacija civilnog društva iz regiona; uspostavljena je bilateralna komunikacija i saradnja sa državama Zapadnog Balkana koje su najviše pogođene fenomenom radikalizma i nasilnog ekstremizma | Crnogorski subjekti ostvaruju redovnu komunikaciju i saradnju sa regionalnim inicijativama, posebno sa Inicijativom za intergrisano upravljanje na polju unutrašnje bezbjednosti (IISG), kao i sa Savjetom za regionalnu saradnju (RCC) na temu radikalizma i nasilnog ekstremizmaOdržavaju se redovni sastanci (šestomjesečni) nacionalnih koordinatora zemalja Zapadnog Balkana (ZB6)  |
| Povećan broj incijativa i sastanaka na regionalnom nivou po uzoru na EU mrežu za svjesnost o radikalizaciji | Formirani su: RAN 1 za komunikaciju i narative; RAN 2 za obrazovanje i mlade; RAN 3 za lokalne zajednice; RAN 4 za zdravstvo i socijalnu zaštitu; RAN 5 za policiju i druge organe za sprovođenje zakona; RAN 6 za zatvore i uslovne kazne; RAN 7 za izlazne strategije. | Uspostavljena ekspertska saradnja RAN mreža po uzoru na EU mrežu za svjesnost o radikalizaciji (EU Radicalisation Awareness Network); Crna Gora je domaćin termatskih sastanaka i inicijativa u okviru ovih mreža |
| Mjera 3.1. | *Unaprjeđenje bilateralne saradnje sa zemlja Zapadnog Balkana na planu borbe protiv nasilnog ekstremizma* |
| Aktivnosti koja utiču na realizaciju mjere br. 3.1. | Indikator rezutata | Nadležne institucije – nosioci aktivnosti | Rok nosiocu aktivnosti | Planirana sredstva | Izvor finansiranja |
| 3.1.1. Održavati sastanke sa predstavnicima institucija zemalja Regiona nadležnih za suzbijanje radikalizacije i nasilnog ekstremizma i razmjena iskustava i dobrih praksi | Broj održanih sastanakaBroj zajednički realizovanih aktivnosti | **NOT** | I - IV kvartal |  cc 10000 € | Donatorska sredstva |
| 3.1.2. Organizovati posjetu predstavnika NOT-a zemlji EU ili Regiona na temu iskustava i prakse na planu suzbijanja radikalizacije i nasilnog ekstremizma | Sprovedena studijska posjeta | **Nacionalni koordinator** | IV kvartal | cc 10000 € | Donatorska sredstva |
| 3.1.3. Organizovati tematske sastanke u cilju razmjene iskustva, dobre prakse i zajedničkog rada na sprovođenju aktivnosti Zajedničkog Akcionog plana za borbu protiv terorizma na Zapadnom Balkanu  | Broj održanih sastanakaBroj učesnika Zaključci  | **Nacionalni koordinator** | IV kvartal | cc 10000 € | Donatorska sredstva |
| Mjera 3.2. | *Unaprjeđenje multilateralne saradnje sa zemljama Zapadnog Balkana kroz Regionalnu mrežu koordinatora za prevenciju i suzbijanje nasilnog ekstremizma* |
| Aktivnosti koja utiču na realizaciju mjere br. 3.2. | Indikator rezutata | Nadležne institucije – nosioci aktivnosti | Rok nosiocu aktivnosti | Planirana sredstva | Izvor finansiranja |
| 3.2.1. Organizovati sastanak Regionalne mreže koordinatora za prevenciju i suzbijanje nasilnog ekstremizma  | Održan sastanak Regionalne mreže koordinatora za prevenciju i suzbijanje nasilnog ekstremi-zma  | **Nacionalni koordinator** | IV kvartal | cc 15000 € | Donatorska sredstva |
| Mjera 3.3. | *Unaprjeđenje regionalne saradnje eksperata za borbu priotiv nasilnog ekstremizma po uzoru na EU mrežu za svjesnost o radikalizaciji (EU Radicalisation Awareness Network)* |
| Aktivnosti koje utiču na realizaciju mjere br. 3.3. | Indikator rezutata | Nadležne institucije – nosioci aktivnosti | Rok nosiocu aktivnosti | Planirana sredstva | Izvor finansiranja |
| 3.3.1. Pripremiti nacionalnu listu eksperata za borbu protiv radikalizma i nasilnog ekstremizma | Pripremlje-na nacionalna lista eksperata za borbu protiv radikalizma i nasilnog ekstremi-zma | **NOT** | I kvartal  | Redovne aktivnosti | Redovna budžetska sredstva |
| 3.3.2. Organizovati regionalni sastanak eksperata za borbu pritiv nasilnog ekstremizma po uzoru na EU mrežu za svjesnost o radikalizaciji (EU Radicalisation Awareness Network). | Održan regionalni sastanak eksperata za borbu protiv nasilnog ekstremi-zma  | **NOT** | IV kvartal | cc 20000 € | Donatorska sredstva |

|  |
| --- |
| **INFORMACIJA ZA JAVNOST O CILJEVIMA I OČEKIVANIM UČINCIMA STRATEGIJE U SKLADU SA KOMUNIKACIONOM STRATEGIJOM VLADE CRNE GORE**  |

Strategijom suzbijanja nasilnog ekstremizma se afirmišu evropske i evroatlantske vrijednosti koje Crna Gora zagovara. Afirmisanjem ciljeva Strategije suzbijanja nasilnog ekstremizma će se nedvosmisleno afirmisati ciljevi Komunikacione strategije Vlade Crne Gore 2018-2021.

Strategija suzbijanja nasilnog ekstremizma je u skladu sa komunikacionim prioritetom Crne Gore kao pravedne i bezbjedne države. Ciljevi Strategije doprinose ispunjenju komunikacionih zadataka: 1) sigurnost građana – preduslov ukupnog razvoja; 2) jačanje institucija – garancija nezavisnog i efikasnog pravnog i političkog sistema; 3) članstvo u NATO-u – bezbjedne granice i unutrašnja stabilnost.

Osim toga, Strategija doprinosi i ostvarivanju komunikacionog prioriteta Crne Gore kao dijela demokratskog i razvijenog svijeta. Ciljevi Strategije usaglašeni su sa komunikacionim zadacima: 1) integracija u evropsku i evroatlantsku zajednicu – u interesu građana i privrede; 2) partnerstvo sa najmoćnijim državama današnjice – garancija bezbjednosti zemlje i sigurnosti poslovnog i investicionog ambijenta; 3) dostizanje visokih međunarodnih standarda – doprinos afirmaciji regionalnog i globalnog mira, stabilnosti i prosperiteta.

1. Strategija nacionalne bezbjednosti Crne Gore, str. 8 i 13 [↑](#footnote-ref-1)
2. Strategija nacionalne bezbjednosti Crne Gore, str. 13 [↑](#footnote-ref-2)
3. Strategija odbrane Crne Gore, str. 5 [↑](#footnote-ref-3)
4. Zakon o osnovama obavještajno bezbjednosnog sektora Crne Gore ("Službeni list Crne Gore", br. 28/14), član 17 alineja 4 [↑](#footnote-ref-4)
5. Program pristupanja Crne Gore Evropskoj uniji, 1. Planovi i potrebe, 1.1. Strateški okvir, D) Borba protiv terorizma, 12. Strategija za borbu protiv nasilnog ekstremizma 2020-2023, str. 129 [↑](#footnote-ref-5)
6. Srednjeročni program rada Vlade Crne Gore, Prioritet 2 „Crna Gora - država vladavine prava i dobre uprave“ [↑](#footnote-ref-6)
7. (1) Ko protivno zakonu, drugim propisima ili pravilima međunarodnog prava vrbuje, regrutuje, priprema, organizuje, rukovodi, prevozi ili organizuje prevoz ili obučava pojedinca ili grupu ljudi u namjeri njihovog pridruživanja ili učestvovanja u stranim oružanim formacijama koje djeluju izvan Crne Gore, kazniće se zatvorom od dvije do deset godina.

(2) Ko protivno zakonu, drugim propisima ili pravilima međunarodnog prava otputuje radi pridruživanja ili učestvovanja, pridruži se ili učestvuje u stranoj oružanoj formaciji koja djeluje izvan Crne Gore, pojedinačno ili u organizovanim grupama, kazniće se zatvorom od šest mjeseci do pet godina.

(3) Ko neposredno ili preko trećeg lica nudi, daje, obezbjeđuje, traži, prikuplja ili prikriva finansijska sredstva, fondove, materijalna sredstva ili opremu koja je u cjelini ili djelimično namijenjena za izvršenje djela iz st. 1 i 2 ovog člana, kazniće se zatvorom od jedne do osam godina.

(4) Ko javno poziva druge na izvršenje djela iz st. 1, 2 i 3 ovog člana, kazniće se zatvorom od šest mjeseci do pet godina.

(5) Lice iz st. 1 do 4 ovog člana, koje otkrivanjem pojedinca ili grupe spriječi izvršenje krivičnog djela, kazniće se zatvorom od šest mjeseci do tri godine, a može se i osloboditi od kazne.

(6) Stranom oružanom formacijom, u smislu ovog člana, smatra se teroristička organizacija, strana vojska ili policija, strana paravojna formacija ili parapolicijska formacija osnovana protivno zakonu, dragim propisima ili pravilima međunarodnog prava. [↑](#footnote-ref-7)
8. Forum MNE i De Facto Consultancy, 2018 [↑](#footnote-ref-8)
9. Centar za demokratsku tranziciju [↑](#footnote-ref-9)
10. https://www.cdtmn.org/eu/eu-analize/nacionalna-platforma-za-suzbijanje-nasilnog-ekstremizma-i-radikalizacije-koji-vode-ka-terorizmu/ [↑](#footnote-ref-10)
11. Zakon o osnovama obavještajno bezbjednosnog sektora Crne Gore ("Službeni list Crne Gore", br. 28/14), član 17 alineja 4 [↑](#footnote-ref-11)
12. https://www.cdtmn.org/eu/eu-analize/nacionalna-platforma-za-suzbijanje-nasilnog-ekstremizma-i-radikalizacije-koji-vode-ka-terorizmu/ [↑](#footnote-ref-12)